Olimpiada Națională Gazeta Matematică - 2022

Olimpiada se va organiza de către Societatea de Științe Matematice din România, prin filiala Sibiu, conform Regulamentului ONGM.

Informații suplimentare se pot găsi în [Regulament\_ONMG\_2022.pdf (ssmr.ro)](https://ssmr.ro/files/onm2022/Regulament_ONMG_2022.pdf)

Programele pentru ONGM 2022:

[Programa\_ONGM\_(gimnaziu)\_2022.pdf (ssmr.ro)](https://ssmr.ro/files/onm2022/Programa_ONGM_(gimnaziu)_2022.pdf); [Programa\_ONGM\_(liceu)\_2022.pdf (ssmr.ro)](https://ssmr.ro/files/onm2022/Programa_ONGM_(liceu)_2022.pdf)

Pe site-ul <https://ssmr.ro> secțunea Legături utile/ONM 2021 se găsesc subiectele date la olimpiadă în 2021**.**

Etapa I

Data de desfășurare 19 februarie 2022; ora de începere 9:00; online.

- La clasele V – VI subiectul va conţine 20 de itemi), timp de lucru: 150 de minute.

- La clasele VII – XII subiectul va conţine 24 de itemi, timp de lucru: 180 de minute.

- Subiectele vor fi inspirate din GMB 6-8/2021 și 9/2021 sau din SGM 9-12/2021 (25-30%).

Înscrierea participanților pentru etapa I se va face până în 7.02.2021, ora 12:00 pe formularul Google postat pe site-ul ISJ, pagina inspectorului – Matematică, secțiunea securizată (care necesită logare cu user și parolă), de către profesorul coordonator (de la clasă).

- În cazul unui număr mai mare de 10 elevi dintr-o aceeași clasă, este necesară o preselecție realizată de profesorul coordonator.

- Dacă un profesor coordonează mai mult de 25 de elevi, înscrierea se poate face prin transmiterea prin email a unui fișier Excel având același cap de tabel ca și formularul Google de înscriere de pe site-ul ISJ.

Etapa a II-a

Se va desfășura online, în data de 26 martie 2022, pe Platforma Naţională a Olimpiadei (construită de SSMR și Intuitext). Profesorii din filialele SSMR care au avut organizare proprie a Etapei I se vor înscrie în prealabil (începând cu 7 martie) pe această platformă, prin filialele SSMR, urmând apoi să înscrie și elevii calificați după prima etapă.

- Subiectul de la Etapa a II-a va fi format din 24 de întrebări grilă cu diverse permutări ale problemelor și variantelor de răspuns, generate aleatoriu pentru fiecare elev. Timpul de lucru va fi de 3 ore.

- Rezultatele se vor încărca automat. Numărul elevilor calificați la fiecare clasă pentru etapa a III-a va fi decis de Comitetul Științific al Olimpiadei și va fi anunţat înainte de desfășurarea Etapei a II-a. Se va califica cel mai bine clasat elev din fiecare județ la fiecare clasă, cu condiția obținerii unui punctaj de cel puțin 40% din punctajul maxim. Dacă există mai mulți elevi în această situație, la nivelul filialei se va organiza un baraj în urma căruia se va alege un singur elev, cu excepția cazului cȃnd elevii respectivi au obținut punctajul maxim posibil, caz în care se vor califica toți. Următorii elevi se vor califica după clasamentul național.